স্পোর্টস ডেস্ক:: চ্যাম্পিয়ন্স লিগের কোয়ার্টার ফাইনালে সান্তিয়াগো বার্নাব্যুতে গিয়ে জুভেন্তাসকে শেষ মুহূর্তের বিতর্কিত পেনাল্টিতে হারিয়ে সেমিফাইনালে উঠে যায় স্বাগতিক রিয়াল মাদ্রিদ। ম্যাচের ইনজুরি টাইমে হঠাৎ ডি বক্সের মধ্যে রিয়াল মাদ্রিদের লুকাস ভাসকুয়েজকে ফাউল করেন জুভেন্টাসের ডিফেন্ডার মেধি বেনাতিয়া। ইংলিশ রেফারি অলিভিয়ের সঙ্গে সঙ্গে পেনাল্টির বাঁশি বাজিয়ে বসেন। এই সিদ্ধান্তের প্রতিবাদ জানানোর কারণে জুভেন্টাস গোলরক্ষক জিয়ানলুইজি বুফনকে লাল কার্ড দেখিয়ে মাঠ থেকে বের করে দেন রেফারি। এরপর স্পট কিক থেকে রিয়ালকে সেমিফাইনালে তুলে দেন রোনালদো।